Trei polițiști locali din Sectorul 1, reținuți pentru 24 de ore pentru luare de mită. Unul dintre ei era șef al Compartimentului de control al activităților comerciale
Trei polițiști locali acuzați că luau mită până la 14.000 de lei de la patronii unor cluburi sau terase au fost reținuți pentru 24 de ore, anunță Direcția Națională Anticorupție (DNA). Unul dintre acuzați era șef al compartimentului de control al activităților comerciale. Marți, anchetatorii au făcut percheziții la opt adrese în acest dosar.